CELEX: 51998PC0393
Language: fi
Date: 1998-06-24
Title: Ehdotus neuvoston asetukseksi (EY) Serbian tasavaltaan tehtävien uusien sijoitusten kieltämisestä

EUROOPAN YHTEISÖJEN KOMISSIO
                                       Bryssel, 24.06.1998
                                       KOM( 1998) 393 lopull.
                           Ehdotus
             NEUVOSTON ASETUKSEKSI (EY)
Serbian tasavaltaan tehtävien uusien sijoitusten kieltämisestä
                     (komission esittämä)
 ---pagebreak---  ---pagebreak---                                       PERUSTELUT
Tämä komission ehdotus Serbian tasavaltaan tehtävien uusien sijoitusten kieltämisestä on
seurausta neuvoston hyväksymästä yhteisestä kannasta 98/374/YUTP, joka käsittelee
Kosovon tilannetta ja niitä toimia, jotka olisi toteutettava, jotta Jugoslavian
liittotasavallan ja Serbian tasavallan hallitukset saataisiin ratkaisemaan lopullisesti
Kosovon ongelma.
Asetusehdotuksen 1 artiklassa rajataan selkeästi uusia sijoituksia koskevat kiellot.
Asetuksen 2 artiklassa kielletään kiellon kiertäminen.
Asetuksen 3 ja 4 artikla koskee menettelyä, jota sovelletaan ennalta-arvaamattomiin
poikkeuksiin ja asetuksen soveltamista koskeviin neuvotteluihin.
Asetuksen 5-8 artikla sisältää tavanomaiset säännökset tietojenvaihdosta, käyttöön
otettavista seuraamuksista ja muista toimenpiteistä asetuksen noudattamisen
varmistamiseksi.
Asetuksen 9 artiklassa määritetään sen soveltamisalaan kuuluvat henkilöt ja alueet.
                                         I
 ---pagebreak---                          NEUVOSTON ASETUS (EY) N:o                 /98
                                           annettu
              Serbian tasavaltaan tehtävien uusien sijoitusten kieltämisestä
 EUROOPAN UNIONIN NEUVOSTO, joka
 ottaa huomioon Euroopan yhteisön perustamissopimuksen ja erityisesti sen 73 g ja 228 a
 artiklan,
 ottaa huomioon yhteisen kannan 98/374/YUTP, jonka neuvosto on määritellyt Euroopan
 unionista tehdyn sopimuksen J.2 artiklan perusteella Jugoslavian liittotasavaltaan ja
 Serbian tasavaltaan kohdistettavista rajoittavista toimenpiteistä1,
 ottaa huomioon komission ehdotuksen,
 sekä katsoo, että
 mainitussa yhteisessä kannassa säädetään Serbian tasavaltaan tehtävien uusien sijoitusten
 kieltämisestä,
tämä toimenpide kuuluu Euroopan yhteisön perustamissopimuksen alaan,
tästä syystä ja erityisesti kilpailun vääristymisen välttämiseksi tarvitaan yhteisön
 lainsäädäntöä näiden toimenpiteiden täytäntöönpanemiseksi, sikäli kuin on kyse yhteisön
alueesta; tässä asetuksessa yhteisön alueella tarkoitetaan kaikkia niitä jäsenvaltioiden
alueita, joihin sovelletaan Euroopan yhteisön perustamissopimusta kyseisessä
 sopimuksessa määrätyin edellytyksin,
olisi säädettävä menettelyistä, joita käyttäen myönnetään lupa tiettyihin toimiin, jotka
muutoin ovat kiellettyjä,
jäsenvaltioiden toimivaltaisten viranomaisten pitäisi tarvittaessa voida varmistaa tämän
asetuksen noudattaminen, ja
komission ja jäsenvaltioiden on tarpeen vaihtaa keskenään tämän asetuksen nojalla
toteutettuja toimenpiteitä koskevia ja muita hallussaan olevia asiaan kuuluvia tietoja,
ON ANTANUT TÄMÄN ASETUKSEN:
 1
     EYVLL 165, 10.6.1998, s. 1.
                                          2>
 ---pagebreak---                                               1 artikla
 Rajoittamatta ennen tämän asetuksen voimaantuloa tehtyjen sopimusten täytäntöönpanoa,
 kielletään kaikenlaisen Serbian tasavallassa olevan omaisuuden hankkiminen
 omistukseen tai hallintaan joko suoraan tai välillisesti, mukaan lukien seuraavat:
 i)       yritys (joka määritellään Serbian tasavallan asiaa koskevan lainsäädännön
          mukaisesti muodostetuksi tai järjestetyksi oikeushenkilöksi tai muuksi yksiköksi,
         joka voi olla voittoa tuottava tai yleishyödyllinen ja joko yksityinen tai valtion
         omistuksessa tai hallinnassa, mukaan lukien pääomayhtiö, säätiö, henkilöyhtiö,
          sivuliike, yhteisyritys, yhdistys tai järjestö);
 ii)     yrityksen osakkuudet, osakkeet tai erilaiset sijoitukset yrityksen omaan pääomaan
         sekä niistä johtuvat oikeudet;
 iii)    joukkovelkakirjat, debentuurit, lainat ja muun muotoiset velat sekä niistä johtuvat
         oikeudet;
 iv)     oikeudet, jotka perustuvat erilaisiin sopimuksiin, mukaan lukien avaimet käteen -
         sopimukset sekä rakentamista, johtamista, tuotantoa tai tuottojen jakamista
         koskevat sopimukset;
 v)      rahasaamiset tai suoritusvaateet;
 vi)     teollis-ja tekijänoikeudet;
vii)     lakiin tai sopimukseen perustuvat             oikeudet kuten toimiluvat,    lisenssit,
         valtuutukset ja muut luvat;
viii)    muu aineellinen ja aineeton omaisuus, irtain ja kiinteä omaisuus sekä näihin
         liittyvät omistusoikeudet kuten vuokrasopimukset, kiinnitykset, panttioikeudet ja
         pantit.
                                             2 artikla
Kielletään tietoinen ja tarkoituksellinen osallistuminen sellaisiin asiaan liittyviin toimiin,
joiden suorana tai välillisenä tavoitteena tai seurauksena on 1 artiklan säännösten
kiertäminen.
                                             3 artikla
Komissio valtuutetaan 4 artiklan säännösten mukaisesti myöntämään tapauskohtaisesti
lupia uusien sijoitusten tekemiseksi Serbian tasavaltaan erityisesti humanitaarisista syistä
tai yhteisön etujen suojaamiseksi.
                                          M
 ---pagebreak---                                           4 artikla
Komissiota avustaa 3 artiklan täytäntöönpanossa jäljempänä esitettyjen säännösten
mukaisesti neuvoston asetuksella (EY) N:o 2271/962 perustettu komitea, joka koostuu
jäsenvaltioiden edustajista ja jonka puheenjohtajana toimii komission edustaja.
Komission edustaja esittää komitealle ehdotuksen tarvittavista toimenpiteistä. Komitea
antaa lausuntonsa ehdotuksesta määräajassa, jonka puheenjohtaja voi asettaa asian
kiireellisyyden mukaan. Lausunto annetaan perustamissopimuksen 148 artiklan 2
kohdassa niiden päätösten edellytykseksi määrätyllä enemmistöllä, jotka neuvosto tekee
komission ehdotuksesta. Komiteaan kuuluvien jäsenvaltioiden edustajien äänet
painotetaan mainitussa artiklassa määrätyllä tavalla. Puheenjohtaja ei osallistu
äänestykseen.
Komissio päättää toimenpiteistä, jos ne ovat komitean lausunnon mukaisia.
Jos toimenpiteet eivät kuitenkaan ole komitean lausunnon mukaisia tai jos komitealta ei
ole saatu asiasta lausuntoa, komissio toimittaa viipymättä neuvostolle toteutettavia
toimenpiteitä koskevan ehdotuksen. Neuvosto päättää asiasta määräenemmistöllä.
Jos neuvosto ei ole tehnyt päätöstä kuukauden kuluessa siitä, kun asia saatettiin sen
käsiteltäväksi, ehdotettujen toimenpiteiden toteuttamisesta päättää komissio.
                                          5 artikla
Kunkin jäsenvaltion on määriteltävä tämän asetuksen rikkomisesta määrättävät
seuraamukset. Näiden seuraamusten on oltava tehokkaita, suhteutettuja ja varoittavia.
                                          6 artikla
Jäsenvaltioiden toimivaltaiset viranomaiset voivat vaatia pankkeja, muita rahalaitoksia ja
muita toimielimiä tai henkilöitä toimittamaan kaikki tämän asetuksen noudattamisen
varmistamiseksi tarvittavat tiedot, sanotun kuitenkaan rajoittamatta Euroopan yhteisössä
voimassa olevien, tietojen luottamuksellisuutta koskevien sääntöjen soveltamista.
                                          7 artikla
Komissio ja jäsenvaltiot ilmoittavat toisilleen tämän       asetuksen nojalla toteutetuista
toimenpiteistä ja toimittavat toisilleen hallussaan olevia muita tähän asetukseen liittyviä
tietoja, kuten tietoja rikkomuksista ja toimenpiteiden      täytäntöönpanossa ilmenneistä
ongelmista, kansallisten tuomioistuinten langettamista     tuomioista tai asiaa koskevilla
kansainvälisillä foorumeilla tehdyistä päätöksistä.
2
     EYVL L 309, 29.11.1996, s. 1.
                                          C
 ---pagebreak---                                          8 artikla
 Tämän asetuksen 4 artiklassa tarkoitettu komitea voi puheenjohtajansa tai jäsenvaltion
 edustajan esityksestä ottaa tarkasteltavakseen minkä tahansa tämän asetuksen
 soveltamiseen liittyvän asian.
                                         9 artikla
 Tätä asetusta sovelletaan:
- yhteisön alueella, sen ilmatila mukaan lukien,
- jäsenvaltion lainkäyttövallan alaisessa ilma-aluksessa tai aluksessa,
- missä tahansa muualla olevaan jäsenvaltion kansalaiseen,
- oikeushenkilöön, joka on rekisteröity tai perustettu jäsenvaltion lainsäädännön
   mukaisesti.
                                        10 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa
lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty
                                                                      Neuvoston puolesta
                                                                          Puheenjohtaja
 ---pagebreak---                                                                 ISSN 1024-4492
                                                     KOM(98) 393 lopullinen
                                                 ASIAKIRJAT
FI                                                          11 02 06 10
                                        Luettelonumero : CB-CO-98-408-FI-C
                                                          ISBN 92-78-37420-2
Euroopan yhteisöjen virallisten julkaisujen toimisto
L-2985 Luxemburg
                                             >